{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":23,"n_cols":6,"rows_kept":23,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu izmjena i dopuna Javnobilježničkog poslovnika"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika",{"$cut":{"chars":32760,"head":"Hrvatska javnobilježnička komora predlaže usvajanje cjelovitog teksta novog Javnobilježničkog poslovnika, kako slijedi:\n\n\nJAVNOBILJEŽNIČKI POSLOVNIK\nPročišćeni tekst\n\nJAVNOBILJEŽNIČKI POSLOVNIK 1\nJAVNOBILJEŽNIČKI POSLOVNIK 2\nI. OPĆE ODREDBE 2\nII. JAVNOBILJEŽNIČKI UPISNICI, IMENICI I DRUGE EVIDENCIJE 2\nIII. RAD U JAVNOBILJEŽNIČKOM UREDU 6\nIV. JAVNOBILJEŽNIČKl SPISI 8\nV. JAVNOBILJEŽNIČKI AKTI, ZAPISNICI, BILJEKE, POSVJEDOČENJA, TISKANICE I OBRASCI 11\n1. JAVNOBILJEŽNIČKI AKT 11\n2. JAVNOBILJEŽNIČKI ZAPISNICI I BILJEŠKE 12\n3. JAVNOBILJEŽNIČKA POSVJEDOČENJA 13\n4. TISKANICE I OBRASCI 14\nVI. PRIMANJE ISPRAVA, NOVCA I VRIJEDNOSNIH PAPIRA 14\nVII. JAVNOBILJEŽNIČKl PEČATI, ŽIG, ŠTAMBILJE I POTPIS 17\nVIII. JAVNOBILJEŽNIČKl GRB I NATPISNA PLOČA 19\nIX. JAVNOBILJEŽNIČKE PRISTOJBE, NAGRADA I NAKNADATROŠKOVA 20\nX. JAVNOBILJEŽNIČKA STATISTIKA I IZVJEŠTAJl 21\nXI. JAVNOBILJEŽNIČKI ARHIV 21\nXII. PRIJELAZNE I ZAVRŠNE ODREDBE 22\nPrijelazne i završne odredbe iz NN 82/94 22\nPrijelazne i završne odredbe iz NN 37/96 22\nPrijelazne i završne odredbe iz NN 151/05 22\nPrijelazne i završne odredbe iz NN 115/12 23\nPrijelazne i završne odredbe iz NN 120/14 23\nOBRASCI I ŠTAMBILJI (NN 82/94, 37/96, 151/05, 120/14) 24\n\n\n\n \nMINISTARSTVO PRAVOSUĐA\nNa temelju članka 169. stavka 2. Zakona o javnom bilježništvu (\"Narodne novine\", broj 78/93 i 29/94) donosim\n \n                                                                     JAVNOBILJEŽNIČKI POSLOVNIK\n                                                                                      Pročišćeni tekst\n                                                                                             NN \n\nI. OPĆE ODREDBE\n\nSadržaj poslovnika\nČlanak 1.\nOvim se Poslovnikom uređuju vrste, sadržaj, oblik i način vođenja javnobilježničkih knjiga i spisa, vrste, sadržaj i oblik javnobilježničkih isprava, primanje isprava i predmeta od vrijednosti na čuvanje i njihovo izdavanje, elektroničko poslovanje javnih bilježnika, pretpostavke, sadržaj i postupak sastavljanja i pohrane javnobilježničkih isprava u elektroničkom obliku te poduzimanje drugih formalnih radnji. Ovim se Poslovnikom uređuje i oblik, sadržaj i način izdavanja i oduzimanja javnobilježničkih pečata, žiga, štambilja i grba javnog bilježnika.\n\nNadzor nad primjenom javnobilježničkog poslovnika\nČlanak 2. (NN 99/21)\nNadzor nad primjenom ovoga Poslovnika obavlja ministarstvo nadležno za poslove pravosuđa (dalje u tekstu: Ministarstvo).\n\nOdgovarajuća primjena odredaba o ovlastima javnog bilježnika\nČlanak 3.\nOdredbe ovoga Poslovnika o ovlastima javnog bilježnika na odgovarajući se način primjenjuju i na druge osobe koje rade u javnobilježničkom uredu koje su ovlaštene za poduzimanje službene radnje.\n\nOdgovarajuća primjena drugih propisa\nČlanak 4.\nNa pitanja koja nisu uređena ovim Poslovnikom na odgovarajući se način primjenjuju odredbe Sudskog poslovnika, ako Zakonom o javnom bilježništvu, ovim Poslovnikom ili drugim propisom nije drugačije odredeno.\n\nII. JAVNOBILJEŽNIČKI UPISNICI, IMENICI I DRUGE EVIDENCIJE\n\nUpisnici, imenici i druge evidencije\nČlanak 5. (NN 115/12)\n(1) Javni bilježnik je obvezan koristiti računalni program prihvaćen i odobren od Hrvatske javnobilježničke komore\n(2) Javni bilježnik dužan je voditi upisnike, imenike, druge knjige, kartoteke, elektroničke i druge evidencije propisane Zakonom o javnom bilježništvu, ovim Poslovnikom i drugim propisima.\n(3) Javni bilježnik vodi i druge evidencije, pored onih iz stavka 1 ovoga članka, čiji oblik i sadržaj utvrđuje Hrvatska javnobilježnička komora (dalje u tekstu Komora).\n\nUpisnici i druge knjige koje je javni bilježnik dužan voditi\nČlanak 6. (NN 151/05, 115/12, 99/21)\n(1) Javni bilježnik vodi isključivo u elektroničkom obliku sljedeće upisnike, imenike i knjige:\n1) opći poslovni upisnik (repertorium) \"OU\".\n2) upisnik o ovjerama i potvrdama \"OV\".\n2a) elektronski upisnik o ovjerama i potvrdama \"eOV\".\n3) upisnik (registar) o protestima \"PR\".\n4) upisnike povjerenih poslova »UPP«. Pored opće oznake »UPP« ovi će se upisnici označiti nazivom suda odnosno nazivom druge vlasti koji su posao povjerili javnom bilježniku"}},"Primljeno na znanje","Primjedba se prima na znanje. \nU pozivu na davanje mišljenja na predloženi tekst Komori je jasno ukazano na potrebu što žurnije dopune teksta Poslovnika novim upisnicima te na ograničen opseg ovih izmjena i dopuna Poslovnika. Dostavljeni materijal razmatrat će se kod buduće izrade cjelovitog teksta Javnobilježničkog poslovnika."]
[2,"RANKICA BENC","Izmjene i dopune Javnobilježničkog poslovnika,\nČlanak 2.","Poštovani, \npredlažem izmjenu:\nU članku 11. stavak 2. se mijenja i glasi: \"2) U opći poslovni upisnik upisuju se svi javnobilježnički akti, javnobilježnički zapisnici i javnobilježničke potvrde te sve druge javnobilježničke radnje, osim onih koje se upisuju u posebne upisnike.\"\nOBRAZLOŽENJE: Ova je formulacija usklađena s dikcijom čl. 3. Zakona o javnom bilježništvu glede nazivlja javnobilježničkih isprava. Uz to se izbjegava navođenje članaka ZJB,  već se generalnom odredbom osigurava da u potpunosti bude ostvarena svrha ovog upisnika: da bude OPĆI tako da u sustavu javnobilježničkih isprava i radnji ne bude niti jedna izostavljena od obveze  i mogućnosti upisa u upisnik. Javni bilježnici sve službene radnje poduzimaju na detaljno propisani način i  upravo se kroz jvnobilježničke upisnike i spise može pratiti postupanje čiji je rezultat javna isprava.","Nije prihvaćen","Prijedlog se prima na znanje te će se razmotriti kod buduće izrade cjelovitog teksta Javnobilježničkog poslovnika."]
[3,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 3.","Članak 3.\nU članku 12. stavku 5.  riječ: „zanimanje“ zamjenjuje se riječju: „OIB“, odnosno datum rođenja ukoliko stranka nema OIB-a).","Djelomično prihvaćen","Tekst članka 12. stavka 5. Javnobilježničkog poslovnika usklađuje se s odredbom članka 69. stavka 1. točke 2. Zakona o javnom bilježništvu, sukladno kojoj se kao podaci o sudionicima fizičkim osobama unose i osobni identifikacijski broj i datum rođenja."]
[4,"RANKICA BENC","Izmjene i dopune Javnobilježničkog poslovnika,\nČlanak 3.","Predlažem:\nU članku 12. stavku 5.  ispred riječi : „zanimanje“ dodaje se riječ „OIB“ i zarez.\nOBRAZLOŽENJE:\nTreba uvesti obvezu navođenja OIB, ali zanimanje ne bi trebalo izostaviti, s obzirom na to da zanimanje osobe koju se predlaže za svjedoka istovjetnosti ima značaj u smislu ocjene postojanja uvjeta odnosno zabrane iz čl. 61.st.2. ZJB (t.j. da svjedoci istovjetnosti ne smiju biti osobe za koje se znade da se uz nagradu bave posvjedočenjem istovjetnosti).","Nije prihvaćen","Tekst odredbe članka 12. stavka 5. Javnobilježničkog poslovnika usklađuje se s odredbom članka 69. stavka 1. točke 2. Zakona o javnom bilježništvu, Dano obrazloženje ne smatra se opravdanim razlogom jer se iz podatka o zanimanju ne može utvrditi bavljenje posvjedočenjem istovjetnosti uz nagradu, a ako se navedena zapreka i utvrdi na drugi način, takva osoba neće biti svjedok istovjetnosti."]
[5,"RANKICA BENC","Izmjene i dopune Javnobilježničkog poslovnika,\nČlanak 4.","predlažem:\nUpisnik povjerenih poslova za ostavinske postupke sadrži rubrike za upis sljedećih podataka: redni broj povjerenog posla, naziv suda koji je posao povjerio i sudski poslovni broj, datum primitka akta, ime, prezime, OIB i adresa te svojstvo  ostavitelja, nasljednika, punomoćnika, zakonskih zastupnika i drugih sudionika u postupku, opis povjerenog posla, datum donošenja rješenja, datum primitka prigovora, datum pravomoćnosti rješenja, datum otpreme sudu, primjedba i status predmeta (Obrazac broj 6).“.\nOBRAZLOŽENJE:\nPredložene dodatne rubrike te upisivanje podataka o svim sudionicima postupka te statusa predmeta omogućavaju lakše upravljanje postupkom i smanjuju mogućnost pogrešaka u pisanju prilikom izrada zapisnika i rješenja budući da se podaci o osobama mogu prenijeti automatskom obradom podataka iz upisnika u dokument koji se kreira.","Nije prihvaćen","U upisnike se upisuju samo oni podaci koji služe identifikaciji predmeta te utvrđenju statusa predmeta. Iako iz obrazloženja očito proizlazi prijedlog automatskog generiranja upisanih podataka u nacrte javnobilježničkih isprava, predloženo širenje opsega podataka koji se upisuju s obzirom na svrhu upisnika i osnovne podatake o upisnicima nije prihvatljivo ni opravdano."]
[6,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 5.","„Upisnik povjerenih poslova za zemljišnoknjižne postupke „UPP/OS-ZK“\nČlanak 14.b\nUpisnik povjerenih poslova za zemljišnoknjižne postupke sadrži rubrike za upis sljedećih podataka: redni broj povjerenog posla, naziv suda koji je posao povjerio, datum primitka akta, naziv katastarske općine, opis povjerenog posla, datum završetka obnove, datum primitka prigovora, datum otpreme sudu, primjedba (Obrazac broj 6b).","Nije prihvaćen","Podatak o katastarskoj čestici smatra se bitnim za identifikaciju povjerenog posla u zemljišnoknjižnim postupcima."]
[7,"RANKICA BENC","Izmjene i dopune Javnobilježničkog poslovnika,\nČlanak 5.","Iza članka 14.a dodaju se članci 14.b., 14.c, 14.d i 14.e s naslovima iznad njih koji glase:\n\n predlažem:\n\n„Upisnik povjerenih poslova za zemljišnoknjižne postupke „UPP/OS-ZK“\n\n Članak 14.b\n\nUpisnik povjerenih poslova za zemljišnoknjižne postupke sadrži rubrike za upis sljedećih podataka: redni broj povjerenog posla, naziv suda koji je posao povjerio i sudski poslovni broj, datum primitka akta, naziv i broj katastarske općine, opis povjerenog posla, ime, prezime, OIB i adresa sudionika, datum završetka obnove, datum primitka prigovora, broj katastarske čestice, datum otpreme sudu, primjedba i status predmeta (Obrazac broj 6b).\n\n \n\nUpisnik povjerenih poslova za izvanparnične postupke „UPP/OS-IPP“\n\n \n\nČlanak 14. c\n\n \n\nUpisnik povjerenih poslova za izvanparnične postupke sadrži rubrike za upis sljedećih podataka: redni broj povjerenog posla, naziv suda koji je posao povjerio i sudski poslovni broj, datum primitka akta, ime, prezime, OIB i adresa stranke i drugih sudionika (vještaka, tumača, zastupnika), opis povjerenog posla, datum donošenja rješenja, datum primitka žalbe, datum pravomoćnosti rješenja, datum otpreme sudu, primjedba i status predmeta (Obrazac broj 6c).\n\n \n\nUpisnik povjerenih poslova za izdavanje potvrda prema Uredbi (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju „UPP/OS-PN-EU“\n\n \n\nČlanak 14.d\n\n \n\nUpisnik povjerenih poslova za postupke izdavanja isprava prema Uredbi (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju „UPP/OS-PN-EU“ sadrži rubrike za upis sljedećih podataka: redni broj povjerenog posla, naziv suda koji je posao povjerio i sudski poslovni broj, datum primitka akta, podaci  o podnositelju zahtjeva  i drugih sudionika (vještaka, tumača, zastupnika), (ime, prezime, adresa,  identifikacijski broj), referentni broj predmeta (oznaka vezanog ostavinskog predmeta), datum izdavanja isprave, broj izdanih ovjerenih preslika isprave, rok valjanosti isprave, datum primitka prigovora, datum primitka zahtjeva za ispravak, izmjenu ili opoziv isprave, podaci o podnositelju zahtjeva za ispravak, izmjenu ili opoziv isprave, datum podnošenja zahtjeva za privremenu obustavu učinaka isprave, datum otpreme sudu, primjedba i status predmeta (obrazac broj 6d).\n\n \n\nUpisnici ostalih povjerenih poslova „UPP“\n\nČlanak 14.e\n\nU Upisnik ostalih povjerenih poslova, javni bilježnik upisuje druge poslove koje mu povjeri sud ili druga vlast, a Upisnik sadrži rubrike za upis sljedećih podataka: redni broj povjerenih poslova, naziv suda odnosno druge vlasti i njihov poslovni broj, datum primitka akta, ime, prezime, OIB i adresa odnosno naziv ili tvrtka i sjedište stranke i drugih sudionika (vještaka, tumača, zastupnika), opis povjerenog posla, datum donošenja odluke, datum primitka prigovora/žalbe, datum pravomoćnosti odluke, datum otpreme sudu ili drugoj vlasti, primjedba  i status predmeta (Obrazac broj 6e).“.\n\nOBRAZLOŽENJE:\nPredložene dodatne rubrike te upisivanje podataka o svim sudionicima postupka te statusa predmeta omogućavaju lakše upravljanje postupkom i smanjuju mogućnost pogrešaka u pisanju prilikom izrada zapisnika i rješenja budući da se podaci o osobama mogu prenijeti automatskom obradom podataka iz upisnika u dokument koji se kreira.","Nije prihvaćen","U upisnike se upisuju samo oni podaci koji služe identifikaciji predmeta te utvrđenju statusa predmeta. Iako iz obrazloženja očito proizlazi prijedlog automatskog generiranja upisanih podataka u nacrte javnobilježničkih isprava, predloženo širenje opsega podataka koji se upisuju s obzirom na svrhu upisnika i osnovne podatake o upisnicima nije prihvatljivo ni opravdano."]
[8,"RANKICA BENC","Izmjene i dopune Javnobilježničkog poslovnika,\nČlanak 7.","predlažem:\n\nČlanak 7.\n\n \n\nU članku 41. stavku 1. riječi: „pisaćim strojem “ zamjenjuju se riječima: „na računalu“, a riječ: „debelom“ briše se.\n\nU stavku 3. riječi: „Prvi primjerak“ zamjenjuju se riječju: „Izvornik“.\n\nOBRAZLOŽENJE:\nPotrebno je upisati računalo kao primarno sredstvo pisanja, no nije dobro računalo bude jedino. Iako nije za očekivati da će biti često u praksi, moguće je da uvjeti u konkretnom predmetu budu takvi da je mehanički ili električni pisaći stroj jedino objektivno moguće sredstvo mehaničkog pisanja. Stoga ne treba mijenjati drugi stavak.\nPromjene stavaka 3. i 5. podržavam.","Nije prihvaćen","Tekst odredbi članka 41. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno."]
[9,"RANKICA BENC","Izmjene i dopune Javnobilježničkog poslovnika,\nČlanak 8.","predlažem:\n U članku 42. iza riječi: „(Obrazac broj 16)“ umjesto  riječi: „pisaćim strojem “ zamjenjuju se riječima: „na računalu“. \n\nU članku 42. dodaje se novi stavak 2. koji glasi:\n\"(2) Ako javni bilježnik u potvrdu iz prethodnog stavka ovog članka upiše napomenu ili upozorenje koji nisu sadržani u Obrascu broj 16, tu će potvrdu potpisati i stranke i drugi sudionici.\"\n\nU članku 42. dodaju se novi stavci 3. , 4. i 5. koji glase:\n\n(3) Ako se potvrda solemnizacije ne stavlja na više jednakih primjeraka solemnizirane isprave već se solemnizira samo jedan primjerak isprave, izrađuju s ei označavaju otrpavci te se potvrda otpravka javnobilježnički solemnizirane isprave  obavlja  štambiljom (Obrazac broj novi BROJ), na računalu ili drugim sredstvom mehaničkog pisanja. Ako se izdaje izvod javnobilježnički solemnizirane isprave, to će se u potvrdi naznačiti . U potvrdi otpravka javnobilježnički solemnizirane isprave uz koju nije priložen i prijepis priloga  to će se posebno označiti.\n\n(4) Potvrda prijepisa jjavnobilježnički solemnizirane isprave obavlja se štambiljom (Obrazac broj 18), na računalu ili drugim sredstvom mehaničkog pisanja.\n\n(5) Potvrde iz st 3. i 4. ovoga članka javni će bilježnik potpisati i ovjeriti svojim pečatom.\n\nOBRAZLOŽENJE:\nRačunalo ne treba biti jedini dozvoljeni način mehaničkog pisanja, uz obrazloženje kao uz čl. 41. \nPonekad se solemnizira isprava za koju je na primjer potrebno strankama dati upozorenje po čl. 58 ZJB, ili se unosi upozorenje po odredbama ZOO za ugovore o dosmrtnom uzdržavanju... tada je nužno da se taj tekst upiše u potvrdu (što je tehnički i moguće). Tada je smisleno i povećava stupanj pravne sigurnosti da potvrdu potpišu i stranke i drugi sudionici (na primjer tumač).\nS obzirom da solemnizacijom privatna isprava dobiva pravnu snagu javnobilježničkog akta potrebno je normirati i mogućnost izrade otpravaka ako bi se na solemizaciju podnijela privatna isprava u samo jednom primjerku.","Djelomično prihvaćen","Tekst odredbe članka 42. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno. \nIz razloga veće pravne sigurnosti prihvaća se prijedlog dodavanja novog stavka 2. koji glasi:\n\"(2) Ako javni bilježnik u potvrdu iz stavka 1. ovoga članka upiše napomenu ili upozorenje koji nisu sadržani u Obrascu broj 16, tu  potvrdu potpisuju i prisutne stranke i drugi sudionici iznad potpisa  i pečata javnog bilježnika.\".\nPredložene odredbe novih stavaka 3., 4. i 5. smatraju se nepotrebnima s obzirom da se uvijek može zahtijevati privatna isprava u dodatnom primjerku."]
[10,"RANKICA BENC","Izmjene i dopune Javnobilježničkog poslovnika,\nČlanak 9.","predlažem:\n U članku 43. stavku 1. iza riječi: „(Obrazac broj 17)“ umjesto riječi: „pisaćim strojem “ zamjenjuju se riječima: „na računalu“.\n\nU stavku 2. iza riječi: „(Obrazac broj 18)“ umjesto  riječi: „pisaćim strojem“ zamjenjuju se riječima: „na računalu“.\n\n  OBRAZLOŽENJE: \nKao i u prethodnim člancima.","Nije prihvaćen","Tekst odredbi članka 43. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno."]
[11,"RANKICA BENC","Izmjene i dopune Javnobilježničkog poslovnika,\nČlanak 10.","U članku 45. stavku 1. riječi: “pisaćim strojem ili kompjutorski“ zamjenjuju se riječima: „na računalu ili drugim sredstvom mehaničkog pisanja“, a riječ: „stavovima“ riječju: „stavcima“.\n \n\nU stavku 2. riječi: „pisaćim strojem“ zamjenjuju se riječima: „na računalu“. \n\nOBRAZLOŽENJE:\nKao i u prethodnim člancima. Naglasiti računalo kao primarno, ali je jedino sredstvo mehaničkog pisanja.","Nije prihvaćen","Tekst odredbi članka 45. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno."]
[12,"RANKICA BENC","Izmjene i dopune Javnobilježničkog poslovnika,\nČlanak 10.","predlažem:\n U članku 43. stavku 1. iza riječi: „(Obrazac broj 17)“ umjesto riječi: „pisaćim strojem i“ zamjenjuju se riječima: „na računalu“.\n\nU stavku 2. iza riječi: „(Obrazac broj 18)“ umjesto riječi: „pisaćim strojem“ zamjenjuju se riječima: „na računalu“.\n\n  OBRAZLOŽENJE:\nKao i u prethodnim člancima. Naglasiti računalo kao primarno, ali je jedino sredstvo mehaničkog pisanja.","Nije prihvaćen","Tekst odredbi članaka 43. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno."]
[13,"RANKICA BENC","Izmjene i dopune Javnobilježničkog poslovnika,\nČlanak 11.","U članku 48. stavcima 1. i 2. riječi: „pisaćim strojem“ zamjenjuju se riječima: „na računalu“.\n\n  OBRAZLOŽENJE,\nKao u prethodnim člancima.","Nije prihvaćen","Tekst odredbe članka 48. Javnobilježničkog poslovnika usklađuje se s člankom 43. Zakona o javnom bilježništvu, prema kojem se javnobilježničke isprave pišu na računalu, a samo iznimno ručno."]
[14,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 13.","Članak 13.\nNaslov iznad članka 51. mijenja se i glasi:\n„Način ovjere potpisa, rukoznaka, prijepisa, preslika i ispisa elektroničkih isprava“.\nU članku 51. stavak 1. mijenja se i glasi:\n„(1) Ovjera potpisa, rukoznaka, prijepisa, preslika i ispisa elektroničkih isprava obavlja se stavljanjem potvrde na ispravu, prijepis, ispis, odnosno presliku. Potvrda o ovjeri potpisa ili rukoznaka stavlja se na kraj ispod potpisa odnosno rukoznaka, a potvrda o ovjeri prijepisa,  preslika odnosno ispisa elektroničkih isprava, ispod teksta koji se ovjerava. Potvrda se stavlja štambiljom (Obrazac 21 i Obrazac 22) ili na računalu.“.\nU stavku 2. iza riječi: „ispravu“ stavlja se zarez, a  riječi: „odnosno prijepis“ zamjenjuju se riječima: „prijepis,  presliku, ispis elektroničkih isprava“.\nU stavku 3. iza riječi: „prijepisa“ dodaju se riječi: „odnosno preslika“.","Nije prihvaćen","Elektroničke isprave potpisane odnosno ovjerene na propisani način koje sadrže odgovarajuća sredstva identifikacije odnosno provjere vjerodostojnosti po svojoj naravi predstavljaju izvornike te njihove ispise nije potrebno ovjeravati."]
[15,"RANKICA BENC","Izmjene i dopune Javnobilježničkog poslovnika,\nČlanak 13.","predlažem:\n U članku 51. stavak 1. mijenja se i glasi:\n\n „(1) Ovjera potpisa, rukoznaka, prijepisa i preslika obavlja se stavljanjem potvrde na ispravu, prijepis odnosno presliku. Potvrda o ovjeri potpisa ili rukoznaka stavlja se na kraj ispod potpisa odnosno rukoznaka, a potvrda o ovjeri prijepisa ili preslike ispod teksta koji se ovjerava. Potvrda se stavlja štambiljom (Obrazac 21 i Obrazac 22), na računalu ili drugim sredstvom mehaničkog pisanja.“. \n\nOBRAZLOŽENJE:\nJednako vkao kod prethodnih članaka.","Nije prihvaćen","Članak 43. Zakona o javnom bilježništvu propisuje da se javnobilježničke isprave pišu na računalu, a samo iznimno ručno."]
[16,"RANKICA BENC","Izmjene i dopune Javnobilježničkog poslovnika,\nČlanak 14.","U članku 52. iza riječi: „(Obrazac broj 23)“ umjesto  riječi: „pisaćim strojem“ zamjenjuju se riječima: „na računalu“. \nOBRAZLOŽENJE:\nJednako kao kod prethodnih članaka.","Nije prihvaćen","Članak 43. Zakona o javnom bilježništvu propisuje da se javnobilježničke isprave pišu na računalu, a samo iznimno ručno."]
[17,"RANKICA BENC","Izmjene i dopune Javnobilježničkog poslovnika,\nČlanak 15.","predlažem:\n Članak 15.\n\n U članku 53. iza riječi: „(Obrazac broj 24)“ umjesto  riječi: OBRAZLOŽENJE:Ž„pisaćim strojem“ zamjenjuju se riječima: „na računalu“. \n\nOBRAZLOŽENJE:\nJednako kao kod prethodnih članaka.","Nije prihvaćen","Članak 43. Zakona o javnom bilježništvu propisuje da se javnobilježničke isprave pišu na računalu, a samo iznimno ručno."]
[18,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 22.","U pogledu  „OBRAZAC BR. 6b (ČL. 14.b JBP) UPISNIK POVJERENIH POSLOVA ZA ZEMLJIŠNOKNJIŽNE POSTUPKE\" predlaže se brisati stupac br. 8 pod nazivom \"Broj katastarske čestice\"","Nije prihvaćen","Podatak o katastarskoj čestici smatra se bitnim za identifikaciju povjerenog posla u zemljišnoknjižnim postupcima."]
[19,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 23.","Obrazac broj 18. mijenja se i glasi:\n„Obrazac br. 18. (čl. 43. st. 2. JBP) potvrda prijepisa\n\nJa, JAVNI BILJEŽNIK ________________________________________________\n________________________________\nime i prezime, sjedište\npotvrđujem da sam ovaj prijepis  ________________________________________________\n_________________________ \n                                                                                                              naziv isprave\nusporedio s izvornikom-otpravkom- ovjerenim prijepisom isprave, koji je napisan rukom (olovkom, kemijskom olovkom, tintom)-pisaćim strojem-računalom-drugim mehaničkim ili kemijskim sredstvom. \n\nIzvornik ove isprave se po mom znanju-tvrdnji stranke  nalazi ________________________________________________\n___-\n\ndonijela ga je sa sobom stranka_________________________________________\n_______\n____________________________.\n                                                                                                ime i prezime, adresa \nOvaj je __________ prijepis ovjeren i prilažu mu se _________  prijepisa priloga javnobilježničkog akta. \n\nPrijepis je sastavljen za ________________________________________________\n_________________________________ .\n       ime i prezime, adresa\nJavnobilježnička pristojba za ovjeru po tar. br. ZJP_____ u iznosu od _______________________eura naplaćena je i poništena na  primjerku koji ostaje za arhiv. Pristojba za izvornik naplaćena u iznosu od _________________ eura.\n\nOslobođeno od plaćanja javnobilježničke pristojbe po _______________________________ ZJP.\n\nJavnobilježnička nagrada zaračunata u iznosu od ___________________ eura, a trošak __________________ eura.\n\nBroj OU-__________________________\n\nU ___________________________,  ________________ 20___\n\n                                                                                                                                      Javni bilježnik\n\n                                                                                                               _____________________________________\n\n130 x 80 mm","Nije prihvaćen","Ovaj Obrazac odnosi se na odredbu članka 43. stavka 2. Javnobilježničkog poslovnika koja se odnosi na potvrdu prijepisa javnobilježničkog akta."]
[20,"HRVATSKA JAVNOBILJEŽNIČKA KOMORA","Izmjene i dopune Javnobilježničkog poslovnika,\nČlanak 24.","Obrazac broj 22. mijenja se i glasi:\n\n„Obrazac br. 22. (čl. 51. JBP) ovjera prijepisa, preslika i ispisa elektroničke isprave \n\nJa, JAVNI BILJEŽNIK ________________________________________________\n________________________________\nime i prezime, sjedište\npotvrđujem da je ovo prijepis-preslik izvorne isprave- ovjerenog prijepisa- preslika- ispisa elektroničke isprave  __________________\nnaziv isprave\n\nispisane-og rukopisom, strojopisom, drugim mehaničkim ili kemijskim sredstvom odnosno olovkom ili perom, \n\nkoja/i ima _______________________________________________\n                                                              listova\nIzvorna se isprava po mom saznanju/tvrdnji stranke nalazi ________________________________________________\n____\n\nDonio ju je sa sobom ________________________________________________\n___________________________________\n                                                                 ime i prezime, adresa podnositelja\n\nJavnobilježnička pristojba za ovjeru po tar. br. ZJP_____ u iznosu od _______________________eura naplaćena je i poništena na  primjerku koji ostaje za arhiv.\n\nOslobođeno od plaćanja javnobilježničke pristojbe po _______________________________ ZJP.\n\nJavnobilježnička nagrada zaračunata u iznosu od ___________________ eura, a trošak __________________ eura.\n\nBroj OV-__________________________\n\nU ___________________________,  ________________ 20___\n\n                                                                                                                                      Javni bilježnik\n\n                                                                                                               _____________________________________\n130 x 80 mm","Nije prihvaćen","Kao i u odnosu na primjedbu uz članak 51. Javnobilježničkog poslovnika ističe se da  elektroničke isprave potpisane odnosno ovjerene na propisani način, koje sadrže odgovarajuća sredstva identifikacije odnosno provjere vjerodostojnosti, po svojoj naravi predstavljaju izvornike te njihove ispise nije potrebno ovjeravati."]